Адкажу на пытаньне наконт адзнакі і беларускай мовы. Мова альбому ў маім выпадку сапраўды адыгрывае не апошнюю ролю і ўплывае на агульную ацэнку працы (разам з дзесяткам іншых чыньнікаў, заўважу!). Асабіста для мяне ёсьць сэнс ня толькі ў тым як зроблена кампазіцыя, але і на якой мове яна выкананая. Асабіста я зацікаўлены ў тым, каб зьяўлялася болей твораў па-беларуску. Асабіста мне хочацца заахвочваць і падтрымліваць тых выканаўцаў, якія абралі для сябе беларускую мову за асноўную. Да ўсяго, мова кампазіцыі (і натуральна сам тэкст) можа засьведчыць яшчэ адну важную для ацэнкі дэталь – ці зьяўляецца выканаўца проста (не)таленавітым музыкам, альбо ён яшчэ ёсьць асобай. Пры тым, падкрэсьлю, мова кампазіцыі не адыгрывае вызначальнай ролі ў ацэнцы, г.зн., што досыць высока можа быць ацэненая праца іншамоўных выканаўцаў.